CELEX: 62006TA0060
Language: el
Date: 2016-04-22 00:00:00
Title: Συνεκδικασθείσες υποθέσεις T-60/06 RENV II και T-62/06 RENV II: Απόφαση του Γενικού Δικαστηρίου της 22ας Απριλίου 2016 — Ιταλία και Eurallumina κατά Επιτροπής (Κρατικές ενισχύσεις — Οδηγία 92/81/ΕΟΚ — Ειδικοί φόροι κατανάλωσης επί πετρελαιοειδών — Πετρελαιοειδή που χρησιμοποιούνται ως καύσιμα για την παραγωγή αλουμίνας — Απαλλαγή από τον φόρο — Επιλεκτικός χαρακτήρας του μέτρου — Ενισχύσεις δυνάμενες να χαρακτηριστούν συμβατές με την κοινή αγορά — Κοινοτικό πλαίσιο των κρατικών ενισχύσεων για την προστασία του περιβάλλοντος — Κατευθυντήριες γραμμές για τις κρατικές ενισχύσεις με σκοπό την προστασία του περιβάλλοντος του 1998 — Δικαιολογημένη εμπιστοσύνη — Ασφάλεια δικαίου — Αρχή lex specialis derogat legi generali — Αρχή του τεκμηρίου της νομιμότητας και της αποτελεσματικότητας των πράξεων των θεσμικών οργάνων — Αρχή της χρηστής διοικήσεως — Υποχρέωση αιτιολογήσεως)

6.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 200/18
            
         Απόφαση του Γενικού Δικαστηρίου της 22ας Απριλίου 2016 — Ιταλία και Eurallumina κατά Επιτροπής
   (Συνεκδικασθείσες υποθέσεις T-60/06 RENV II και T-62/06 RENV II) (1)
   
   ((Κρατικές ενισχύσεις - Οδηγία 92/81/ΕΟΚ - Ειδικοί φόροι κατανάλωσης επί πετρελαιοειδών - Πετρελαιοειδή που χρησιμοποιούνται ως καύσιμα για την παραγωγή αλουμίνας - Απαλλαγή από τον φόρο - Επιλεκτικός χαρακτήρας του μέτρου - Ενισχύσεις δυνάμενες να χαρακτηριστούν συμβατές με την κοινή αγορά - Κοινοτικό πλαίσιο των κρατικών ενισχύσεων για την προστασία του περιβάλλοντος - Κατευθυντήριες γραμμές για τις κρατικές ενισχύσεις με σκοπό την προστασία του περιβάλλοντος του 1998 - Δικαιολογημένη εμπιστοσύνη - Ασφάλεια δικαίου - Αρχή lex specialis derogat legi generali - Αρχή του τεκμηρίου της νομιμότητας και της αποτελεσματικότητας των πράξεων των θεσμικών οργάνων - Αρχή της χρηστής διοικήσεως - Υποχρέωση αιτιολογήσεως))
   (2016/C 200/26)
   Γλώσσες διαδικασίας: η ιταλική και η αγγλική
   
      Διάδικοι
   
   
      Προσφεύγουσες: Ιταλική Δημοκρατία (εκπρόσωποι: G. Palmieri, επικουρούμενη από τον G. Aiello, avvocato dello Stato), και Eurallumina SpA (Portoscuso, Ιταλία) (εκπρόσωποι: L. Martin Alegi, R. Denton, A. Στρατάκης και Λ. Φιλίππου, solicitors)
   
      Καθής: Ευρωπαϊκή Επιτροπή (εκπρόσωποι: V. Di Bucci, N. Khan, G. Conte, D. Grespan και K. Walkerová)
   
      Αντικείμενο
   
   Αίτημα ακυρώσεως της αποφάσεως 2006/323/ΕΚ της Επιτροπής, της 7ης Δεκεμβρίου 2005, σχετικά με την απαλλαγή από τον ειδικό φόρο κατανάλωσης των πετρελαιοειδών που χρησιμοποιούνται ως καύσιμα για την παραγωγή αλουμίνας στην Gardanne, στην περιοχή Shannon και στη Σαρδηνία, η οποία εφαρμόζεται αντίστοιχα από τη Γαλλία, την Ιρλανδία και την Ιταλία (ΕΕ 2006, L 119, σ. 12), κατά το μέρος που με την απόφαση αυτή διαπιστώνεται η χορήγηση κρατικής ενισχύσεως από την Ιταλική Δημοκρατία, από τις 3 Φεβρουαρίου 2002 έως τις 31 Δεκεμβρίου 2003, βάσει απαλλαγής από τον ειδικό φόρο κατανάλωσης των πετρελαιοειδών που χρησιμοποιούνται ως καύσιμα για την παραγωγή αλουμίνας στη Σαρδηνία (Ιταλία) και διατάσσεται η ανάκτησή της.
   
      Διατακτικό
   
   Το Γενικό Δικαστήριο αποφασίζει:
   
               1.
            
            
               Απορρίπτει τις προσφυγές.
            
         
               2.
            
            
               Η Ιταλική Δημοκρατία φέρει τα δικαστικά έξοδα στις υποθέσεις T-60/06, T-60/06 RENV I και T-60/06 RENV II και τα δικαστικά έξοδά της, καθώς και το ένα πέμπτο των δικαστικών εξόδων της Ευρωπαϊκής Επιτροπής στις υποθέσεις C-89/08 P και C-272/12 P.
            
         
               3.
            
            
               Η Eurallumina SpA φέρει τα δικαστικά έξοδά της και τα τρία τέταρτα των εξόδων της Επιτροπής στις υποθέσεις T-62/06, T-62/06 RENV I και T-62/06 RENV II, και τα τρία εικοστά των εξόδων της Επιτροπής στις υποθέσεις C-89/08 P και C-272/12 P.
            
         
               4)
            
            
               Η Επιτροπή φέρει το ένα τέταρτο των δικαστικών εξόδων της στις υποθέσεις T-62/06, T-62/06 RENV I και T-62/06 RENV II, καθώς και το ένα πέμπτο των δικαστικών εξόδων της στις υποθέσεις C-89/08 P και C-272/12 P.
            
         
      (1)  EE C 96 της 22.4.2006.